Help:Editing pages/sk

Upravovať obsah wiki je veľmi jednoduché. Stačí len niekoľko kliknutí myšou.


 * Kliknite na záložku upraviť v hornej časti stránky.
 * Upravte text.
 * Kliknite na tlačidlo Uložiť stránku.

Jednoduché ako facka!

Pravidlá a zvyklosti úprav a formátovania
Pravidlo úprav wiki číslo jedna je byť odvážny. Pustite sa do toho a urobte zmeny. Iní ľudia môžu opraviť chyby neskôr, takže si dôverujte a vyskúšajte to! Môže existovať množstvo rôznych pravidiel, zvyklostí a filozofií, pokrývajúcich úpravy wiki stránok, ale pravidlo "byť odvážny" je z nich najdôležitejšie.

Snažte sa písať jasne a stručne. Uistite sa, že sa robíte niečo, čo vylepší obsah wiki. Môžete prispieť celými odstavcami, či stránkami plnými informácií, alebo len drobnosťou, ako opravou preklepu, či pravopisnej chyby.

Keď potrebujete použiť nejaký druh formátovania napr. nový nadpis, tučný text, použijete wiki syntax. Na stránke Pomoc:Formátovanie nájdete niektoré z najpoužívanejších druhov formátovania.

Zhrnutie úprav
Predtým, ako uložíte zmeny, môžete napísať krátky popis Vašich úprav do poľa Zhrnutie úprav. Príliš sa s tým netrápte a nestrácajte nad tým veľa času. Snažte sa len uviesť stručný popis zmien, ktoré ste urobili napr. "oprava preklepu" alebo "doplnené informácie o slnečniciach".

Zhrnutie úprav sa ukladá mimo Vašich zmien a umožňuje ľuďom efektívnejšie sledovať zmeny vo wiki.

Náhľad
Dobrý nápad je používať tlačidlo 'Zobraziť náhľad', aby ste videli, ako budú Vaše zmeny vyzerať predtým, než ich uložíte. Viaže sa to tiež k sledovaniu zmien, pretože každý krát keď úpravy uložíte, zobrazí sa to ostatným ako samostatná zmena. Nie je to nič, čím by ste sa mali príliš trápiť, na druhej strane však je dobré, zvyknúť si odstrániť chyby vo Vašich úpravách pomocou náhľadu pred uložením, ako následne ukladať niekoľko drobných úprav samostatne.

Ďalšie druhy úprav
Vo wiki môžete vytvoriť novú stránku, presunúť (či premenovať) stránku, alebo aj stránku vymazať: Pamätajte na to, že výsledkom Vaších úprav by vždy malo byť zlepšenie obshu wiki.
 * Vytvorenie novej stránky
 * Presunutie stránky
 * Vymazanie stránky

Diskusia
Každý článok ma svoj vlastný "pokec", kde sa môžete pýtať, dávať odporúčania, alebo debatovať o opravách. Pozrite si Pomoc:Diskusie